PROJEKTĒŠANAS UZDEVUMS
Vienstāvu ēkai, kurā paredzēts grupu mājas (dzīvokļu) pakalpojums un dienas aprūpes centrs
Liliju ielā 109, Mārupē, Mārupes novadā
1. Vispārīgās prasības/informācija:
	1.1.
	Būvniecības ierosinātājs:
	Aija Dāve


	1.2.
	Projektēšanas mērķis/uzdevums:
	Būvprojekta izstrāde, tai skaitā 3D BIM vidē, vienstāvu ēkai, kurā paredzēts grupu mājas (dzīvokļu) pakalpojums 12 pilngadīgām personām ar garīga rakstura traucējumiem (GRT), kurām noteikta I vai II invaliditātes grupa, un dienas aprūpes centrs (DAC) 13 pensijas vecuma personām, tai skaitā personām ar demenci, veicinot personu neatkarības un pašaprūpes iespēju saglabāšanu, mazinot sociālās atstumtības riskus un nodrošinot vienlīdzīgas iespējas dzīvot sabiedrībā.


	1.3.
	Prasības, kas jāievēro veicot projektēšanu:
	Spēkā esošie projektēšanu un būvniecību regulējošie normatīvie akti un Projektēšanas uzdevums.


	1.4.
	Izejas dati no Pasūtītāja
	1. Zemesgrāmatas apliecības izdruka;
2. Zemes robežu, situācijas un apgrūtinājumu plāns;
3. Prasības no Projekta finanšu institūcijas;
4. Zemes īpašnieka un būvniecības ierosinātāja apbūves tiesību vai cits līgums, kas dod tiesības īstenot ieceri.




2. Būtiskās prasības projektam un tā sadaļām:
	2.1.
	Būtiskākās vispārīgās prasības:
	· Projektu izstrādā saskaņā ar projekta mērķi un projektēšanu un būvniecību regulējošo spēkā esošo normatīvo aktu prasībām, kā arī Projektēšanas uzdevumu.
· Izstrādājot projektu, jāievēro vides pieejamības prasības būvēm un telpām un publiskajai ārtelpai atbilstoši projekta mērķim, vides pieejamības un universālā dizaina vadlīnijām un LVS EN 17210:2021 "Apbūvētas vides pieejamība un izmantojamība. Funkcionālās prasības" prasībām, kā arī citām spēkā esošo normatīvo aktu prasībām.
· Projektā paredzētajiem risinājumiem ir jābūt videi draudzīgiem un energoefektīviem. Ēkai jāatbilst gandrīz nulles enerģijas patēriņa prasībām, tostarp:
· enerģijas patēriņš apkurei nepārsniedz 40 kWh/m² gadā, apkure ar siltumsūkni;
· kopējais primārās enerģijas patēriņš apkurei, apgaismojumam, ventilācijai un karstā ūdens apgādei nepārsniedz 95 kWh/m² gadā;
· tiek atgūti ne mazāk kā 75% no siltuma zudumiem caur ventilācijas sistēmu;
Ēkas plānojumam, interjera un iekšējās apdares risinājumiem un teritorijas labiekārtojumam jābūt pietuvinātam ģimeniskai videi un paredzētam abām projektā noteiktajām mērķa grupām – pilngadīgām personām ar garīga rakstura traucējumiem (I vai II invaliditātes grupa) un pensijas vecuma personām, tai skaitā personām ar demenci.


	2.2.
	Ēkas prasības:
	

	2.2.1.
	Paredzētais ēkas lietošanas veids:
	1130 – Dažādu sociālo grupu kopdzīvojamās mājas un telpu grupas, tai skaitā dienas aprūpes centri.


	2.2.2.
	Stāvu skaits:
	1 stāvs.


	2.2.3.
	Klientu un pastāvīgo iedzīvotāju skaits:
	Grupu mājas (dzīvokļu) daļā paredzētas 12 pastāvīgo iedzīvotāju vietas.
Kopā iestādē paredzēts vienlaikus uzturēties līdz 25 klientiem (ieskaitot 12 grupu mājas daļas iemītniekus) un 3-4 atbalsta personām.


	2.2.4.
	Platība:
	Iekštelpu: ~ 661 m²
Ārtelpu: ~ 176 m².


	2.2.5.
	Plānojums:
	Grupu dzīvoklis:
· Dzīvojamā istaba (viesistaba), kas paredzēta kopējām ēdienreizēm un atpūtai;
· Vides pieejamības prasībām atbilstoša koplietošanas  tualete (paredzēts tualetes pods, izlietne);
· Virtuves zona ar ēdiena pagatavošanas aprīkojumu;
· Personāla darba un atpūtas telpas;
· Sešas klientu dzīvojamās istabas, kurās paredzēts izmitināt ne vairāk kā divas personas, nodrošinot vismaz 6 m² vienai personai (vismaz 12 m² katrai divvietīgai istabai);
· Katrai guļamistabai jābūt piesaistītam atbilstošam sanitārajam mezglam (tualetes pods, izlietne, duša);
· Priekšnams ar mēbelēm un aprīkojumu āra apģērbu un apavu nomaiņai un novietošanai;
· Viena vides pieejamības prasībām atbilstoša koplietošanas sanitārā telpa, kas paredzēta arī guļošo cilvēku mazgāšanai;
· Mantu glabātuves (noliktavas) telpa;
· Telpa veļas mazgāšanai, žāvēšanai un gludināšanai;
· Tehniskā telpa (siltummezgla, elektrosadales, ventilācijas u.c. izvietošanai).

Dienas aprūpes centrs (telpas var tikt apvienotas ar citu lietošanas funkciju telpām):
· Kopējā virtuve (atsevišķa zona, kam jābūt funkcionāli savienotai ar dzīvojamo istabu); virtuves zonai ir jābūt nodrošinātai ar dabīgo apgaismojumu (piemēram, logiem);
· Zāle fiziskajām aktivitātēm;
· Atpūtas - ēdamzona, kas paredzēta kopējām ēdienreizēm un atpūtai;
· Mākslas un radošo aktivitāšu telpa;
· Sensorā telpa;
· Individuālā darba telpa speciālistu konsultācijām un informātikas telpa;
· Higiēnas un atbalsta telpas, tai skaitā vides pieejamības prasībām atbilstošas sanitārās telpas.

Terase – izeja uz terasi paredzama no grupu dzīvokļa un dienas aprūpes centra; terases platībai jābūt tādai, kas ļauj nodrošināt klientu vienlaicīgu atpūtu un brīvu apkalpošanas zonu aprūpes personālam. Terasei jāparedz noēnošanas risinājumi.

Tehniskā telpa (siltummezgla, elektrosadales, ventilācijas u.c. izvietošanai).


	2.2.6.
	Paredzētais aprīkojums telpās:
	Grupu dzīvoklis:
· Dzīvojamās istabas: gultas, matrači, drēbju skapji, rakstāmgaldi, naktsskapīši un krēsli;
· Koplietošanas telpas: dīvāni, klubkrēsli, ēdamgaldi, krēsli, kafijas/žurnālgaldiņi un televizori;
· Virtuves: virtuves letes, elektriskās plītis, ledusskapji, trauku žāvētāji, virtuves skapji, mikroviļņu krāsnis, trauki un virtuves piederumi;
· Nodarbību telpas: galdi, krēsli un priekšmetu skapji;
· Personāla posteņi: gulta, darba galds, darba krēsls, skapis dokumentiem un dators;
· Higiēnas un sanitārās telpas: pacientu mazgājamā gulta un atbilstošs sanitārais aprīkojums;
· Veļas mazgāšanas telpas: veļas mašīnas, veļas žāvētāji, gludināmie dēļi, plaukti un skapji mazgāšanas inventāram;
· Darbinieku ģērbtuve: skapīši un sols.

Dienas aprūpes centrs:
· Postenis: darba galds, darba krēsls, skapis dokumentiem un atpūtas dīvāns;
· Informātikas telpa: darba galdi, darba krēsli un datori;
· Virtuves zona: virtuves lete, elektriskā plīts, ledusskapis, trauku žāvētājs, trauki un virtuves piederumi;
· Sensorā telpa: multisensorās stimulācijas aprīkojuma komplekts;
· Mākslas un radošo aktivitāšu telpa: molberts, krāsas, šķēres, priekšauti, zīmuļi, flomāsteri, kanvas un zīmēšanas papīrs;
· Fizisko aktivitāšu telpa: taktilās grīdas, velo trenažieri, rāpšanās/zviedru siena, šūpoles un fizioterapijas bumbas;
· Nodarbību telpas: galdi un krēsli; papildus – televizors, dīvāns un klubkrēsls;
· Aprīkojuma veidi un daudzumi precizējami saskaņā ar pasūtītāja aprīkojuma sarakstiem grupu dzīvokļa un dienas aprūpes centram.


	2.2.7.
	Vispārīgās prasības:
	· Ēkas plānojumam un aprīkojumam jāatbilst vides pieejamības prasībām personām ar dažāda veida funkcionālajiem traucējumiem. Telpās jānodrošina iespēja brīvi pārvietoties un manevrēt cilvēkiem ratiņkrēslos. Grīdām visās telpās jābūt bez līmeņu izmaiņām, t.sk. pie ēkas izejas durvīm un izejas uz terasi. Sanitārajos mezglos un koplietošanas telpās jāparedz pie sienas stiprināmi atbalsta rokturi un citi elementi vides pieejamības nodrošināšanai.
· Durvis: dzīvojamo istabu, koplietošanas telpu, sanitārtehnisko telpu un ārdurvju brīvais platums jāparedz ne mazāks kā 120 cm, ar aktīvās vērtnes brīvo platumu ne mazāku kā 90 cm; durvju stiklojumam jāparedz speciāli drošības risinājumi (rūdīts vai laminēts stiklojums, kas plīstot neveido bīstamas lauskas).
· Logi: visām logu vērtnēm jābūt atveramām un ar aizslēdzamu rokturi. 
· Jāparedz ēkas fasādes siltinājuma un ārējās apdares risinājums.
· Ēkai iespēju robežās jāparedz ventilējamā fasāde, kuru iespējams kombinēt ar cita veida fasādes apdares risinājumiem.
· Arhitektūras sadaļā jānorāda telpu mēbeļu, ierīču, iekārtu, santehnikas un sadzīves tehnikas izvietojums.


	3.
	Akustika:
	· Jānodrošina telpu skaņas izolācija tādā līmenī, lai netiktu traucēti blakus esošo telpu lietotāji un ēkas iemītnieki tiktu aizsargāti no ārējās vides trokšņiem.
· Telpu apdarē jāizmanto risinājumi, kas nodrošina akustisko komfortu (akustiskie paneļi u.c. atbilstoši risinājumi).


	4.
	Citas iekārtas:
	· Projektā jāparedz ārējo un iekšējo inženiertīklu izbūve vai pieslēgumi atbilstoši konkrētā zemesgabala situācijai.
· Jāparedz apkures sistēma, izmantojot siltumsūkni, ventilācijas sistēma ar siltuma atgūšanu (rekuperāciju) un ugunsdrošības sistēmas.
· Teritorijas labiekārtojumā jāparedz dārza zona klientu relaksācijai, nožogojums drošībai un atkritumu šķirošanas iespēja.


	5.
	BIM:
	· Būvprojektu (BP) izstrādā, izmantojot būves informācijas modelēšanu (BIM), lai telpiski koordinētu projekta daļas un pārbaudītu to savstarpējo saskaņotību šajā uzdevumā noteiktajā modelēšanas apjomā.
· Pirms BP izstrādes Izpildītājs, pamatojoties arī uz Pasūtītāja norādījumiem, sagatavo un ar Pasūtītāju saskaņo detalizētu BIM izpildes plānu (BIP). BIP nosaka modeļu un elementu sastāvu, ģeometrisko detalizāciju (LOD), informācijas saturu (LOI), programmatūru, atbildības, kopīgo koordinātu sistēmu un augstumu atskaiti, failu nosaukumus un versijas, apmaiņas un nodevumu grafiku, koordinācijas sanāksmju biežumu un kvalitātes pārbaudes kārtību. Izpildītājs norīko BIM koordinatoru. BIP konkretizē šā uzdevuma prasību izpildi; prasību un darbu apjoma izmaiņas atsevišķi saskaņo ar Pasūtītāju.
· Modeļu apmaiņai un gala nodevumam izmanto Industry Foundation Classes (IFC) formātu. Konkrēto IFC versiju un eksporta iestatījumus nosaka BIP.
· Informācijas apmaiņai un uzglabāšanai Izpildītājs nodrošina kopīgu serveri vai platformu, piešķirot Pasūtītājam piekļuvi projekta failiem. Platformu, piekļuves tiesības un versiju aprites kārtību nosaka BIP. 
· Projektēšanas gaitā un pirms gala nodevuma BIM koordinators pārbauda savietotos modeļus un sagatavo kolīziju ziņojumus ar atbildīgajiem un novēršanas statusu. Pārbaudes veic atbilstoši noteiktajam LOD un modelēšanas apjomam.
· Būvprojekta izstrādes komandai regulāri jāpārbauda savietotie modeļi un sadursmju ziņojumi koordinācijas sanāksmēs visās projektēšanas stadijās, līdz visi koordinācijas jautājumi ir atrisināti saskaņā ar procedūrām un atbildībām, kas noteiktas BIP.
· 2D digitālie rasējumi jāveido no BIM modeļiem. Detalizētos mezglus un tabulā atļautās daļas drīkst izstrādāt 2D, nodrošinot saskaņotību ar modeļiem. BP gala modeļu ģeometriskās detalizācijas prasības (LOD):
	Būvprojekta daļa / sadaļa
	Objektu ģeometrijas prasības (LOD)

	Arhitektūra (AR)
	300

	Būvkonstrukcijas (BK)
	200

	Ventilācija, apkure un gaisa kondicionēšana (AVK)
	200

	Ūdensapgāde un kanalizācija (UK)
	200

	Elektroapgāde (EL)
	200

	Elektronisko sakaru sistēmas (ESS)
	200

	Ugunsdzēsības automātikas un citas sistēmas (UATS)
	200

	Citas inženiersistēmu sadaļas
	200

	Teritorija, ģenerālplāns un ārējie tīkli
	Var tikt izstrādāti 2D

	Interjers
	



Gala nodevumā iesniedz atsevišķu daļu IFC modeļus kopīgās koordinātās, savietotā modeļa pārbaudes ziņojumu, kolīziju statusu sarakstu un aktuālo BIP. Rasējumus iesniedz PDF un DWG, modeļus – arī autorprogrammas formātā, norādot tās versiju. 

	6.
	Būvprojekta sastāvs:
	Būvprojekta izstrādātājs Pasūtītājam iesniedz savstarpēji saskaņotu BP ēkai un ar tās darbību saistītajiem teritorijas un inženiertīklu risinājumiem. Būvprojekta sastāvs atbilst piemērojamajiem normatīvajiem aktiem, būvatļaujas nosacījumiem un šim Projektēšanas uzdevumam. Nepieciešamos dokumentus sagatavo iesniegšanai un apstiprināšanai BIS. Būvprojekta sastāvā ir:
· Vispārīgā daļa (VD):
· Projektēšanas uzdevums;
· Saņemtie izejmateriāli, nosacījumi, tehniskie noteikumi;
· Topogrāfiskais uzmērījums;
· Inženierģeoloģiskā izpēte;
· Citi zemesgabala inženierizpētes dokumenti atbilstoši vispārīgajiem būvnoteikumiem;
· Skaidrojošs apraksts, kurā norādīta vispārīga informācija par ēkas tehniskajiem rādītājiem, ēkas galveno lietošanas veidu atbilstoši būvju klasifikācijai, vides pieejamības, ugunsdrošības un vides aizsardzības risinājumiem.
· Teritorijas daļa – Ģenerālplāns (TS-GP):
· Būvprojekta ģenerālplāns atbilstošā vizuāli uztveramā mērogā (M 1:250; M 1:500) uz aktuāla topogrāfiskā plāna, norādot projektēšanas robežas, esošās un projektējamās būves, to piesaisti, eksplikāciju un apbūves rādītājus, būvlaides, aizsargjoslas un citus risinājumus ietekmējošus apgrūtinājumus;
· Savietotais projektēto inženiertīklu plāns atbilstošā vizuāli uztveramā mērogā (M 1:250; M 1:500) uz topogrāfiskā plāna.
· Teritorijas daļa - Labiekārtojums (TS-L):
· Apstādījumu plāns – koku, krūmu, zālienu un citu stādījumu izvietojums, sortiments un daudzums.
· Mazo arhitektūras formu un labiekārtojuma elementu plāns – soliņu, atkritumu urnu, velonovietņu, žogu, iekārtu izvietojums.
· Ceļa darbi (TS-CD)
· Ceļu izbūves plāns un satiksmes organizācijas plāns ar piebrauktuvēm, autostāvvietām, gājēju ceļiem un vides pieejamības risinājumiem, nodrošinot arī operatīvā un apkalpojošā transporta piekļuvi;
· Vertikālais plāns, t.sk. risinājumi virszemes ūdens novadīšanai un seguma augstuma atzīmēm.
· Principiālie griezumi un mezgli: Ceļa segas un ietvju konstrukciju griezumi ar slāņu biezumiem un materiālu specifikācijām.
· Arhitektūras daļa (AR):
· Ēkas stāvu un jumta plāni ar telpu izmēriem un sadalījumu telpu grupās un telpu grupu lietošanas veidu eksplikāciju, visām telpu grupām telpu nosaukumi;
· Ēkas fasādes ar būtisko elementu (tai skaitā dekoratīvo) augstumu atzīmēm, norādēm par fasādes apdares būvizstrādājumiem, dekoratīvajām un konstruktīvajām detaļām, tehnisko iekārtu un atvērumu izvietojumu;
· Raksturīgie griezumi ar augstuma atzīmēm;
· Tehnisko iekārtu izvietojums;
· Būvizstrādājumu specifikācijas;
· Detalizēti arhitektūras mezgli un norobežojošo konstrukciju slāņi; iekārtu novietošanas un stiprināšanas, konstrukciju šķērsojumu un blīvējumu mezglus saskaņo ar BK un attiecīgo inženiertīklu daļu;
· Akustiskie aprēķini atbilstoši normatīvajam regulējumam.
· Energoefektivitātes aprēķins (ES-P) un ēkas pagaidu energosertifikāts normatīvajos aktos noteiktajā kārtībā, kā arī risinājumi projektēto rādītāju sasniegšanai un kvalitātes kontrolei;
· Būvkonstrukcijas (BK) (pamati, pārsegumi, jumts un citas slodzi nesošas konstrukcijas) ar konstrukciju būtiskāko slodžu uzņemšanas mezglu detalizāciju:
· Paskaidrojuma raksts ar pielietoto risinājumu aprakstu un būvkonstrukciju detalizēta aprēķinu atskaiti, kurā norādītas visas slodzes, slodžu shēmas un kopējais aprēķina modelis;
· Grafiskā daļa, kas ietver konstrukciju plānus, griezumus, izklājumus un mezglus;
· Būvmateriālu specifikācijas un apraksti, nesošo konstrukciju tipi vai markas.
· Inženiertīkli (katrai daļai – risinājumu apraksts, nepieciešamie aprēķini, plāni, shēmas, raksturīgie griezumi un mezgli, iekārtu un materiālu specifikācijas):
· Ūdensapgāde un kanalizācija – iekšējie un ārējie tīkli (UK, UKT), tai skaitā lietusūdens novadīšana un ugunsdzēsības ūdensapgāde;
· Apkure, ventilācija un gaisa kondicionēšana (AVK);
· Elektroapgāde – iekšējie un ārējie tīkli (EL, ELT), tai skaitā avārijas un evakuācijas apgaismojums, zemējums, pārsprieguma un zibensaizsardzība atbilstoši nepieciešamajam risinājumam;;
· Ārējie elektronisko sakaru tīkli (EST), ietverot pieslēgumus un teritorijas risinājumus atbilstoši tehniskajiem noteikumiem;
· Ugunsgrēka atklāšanas un trauksmes signalizācijas sistēmas (UATS); 
· Iekšējās elektronisko sakaru sistēmas (ESS): telekomunikācijas un datortīkls, piekļuves kontrole, videonovērošana un apsardzes signalizācija; sistēmu apjomu un apzīmējumus precizē ar Pasūtītāju. Paredz normatīvi nepieciešamo ugunsaizsardzības sistēmu vadību un savstarpējo sasaisti; personāla izsaukuma sistēmas nepieciešamību precizē ar Pasūtītāju.
· Darbu organizēšanas projekts (DOP):
· Būvdarbu ģenerālplāns;
· Darba aizsardzības plāns (to var izstrādāt arī kā patstāvīgu dokumentu);
· Skaidrojošs apraksts.
· Ugunsdrošības risinājumu apraksts (URA), kas nosaka ēkas ugunsdrošības raksturlielumus, ugunsdrošības atstarpes un nodalījumus, konstrukciju ugunsizturības un ugunsreakcijas prasības, cilvēku evakuāciju atbilstoši abu klientu grupu spējām, ugunsdzēsības piekļuvi, ūdensapgādi un nepieciešamās ugunsaizsardzības sistēmas.

